Só lyk landbou se toekoms; wys NAMPO 2019 - ProAgri
by Specialist Writer 22nd May 2019, 12:41 pm 230 Views Comments Off on Só lyk landbou se toekoms; wys NAMPO 2019
NAMPO 2019 is gekenmerk deur goeie weer en 81 345 besoekers wat dié handelskou en gewilde ontmoetingsplek van mense in landbou bygewoon het.
Aangesien heelwat binnelandse graanprodusente asem opgehou het vir vroeë ryp wat oesopbrengste kan beïnvloed, was die betreklike warm weer wat tot die NAMPO-week geheers het, ‘n welkome mylpaal.
Volgens Jannie bied NAMPO jaarliks aan die landbousektor ŉ platform om een groot strategiese beplanningsessie te hou. “Individuele en kollektiewe planne vir die volgende jaar word hier gemaak om terug te neem na plaasvlak. Met die groter aanbod van tegnologie en geleenthede wat hier ontstaan, verg NAMPO toenemend meer as ‘n een dag-besoek. Dit is opmerklik dat – net soos die drywers en rigtinggewers van landbou – daar regdeur die NAMPO-week ŉ teenwoordigheid van insetverskaffers en landboubesighede se uitvoerende hoofde en ander besluitnemers op die terrein te sien is,” het hy gesê.
Dr Dirk Strydom, bestuurder: Graanekonomie en Bemarking van Graan SA, sê vanjaar se 775 uitstallers het steeds aftrek gekry ten spyte van die heersende ekonomiese druk op verbruikers. Sommige uitstallers het rekordverkope gehad. “Volgens uitstallers het die besoekers aan hul uitstalruimte gesorg vir gehalte navrae en belowende leidrade – wat baie meer werd is as net ŉ volume mense.”
“Ons mikpunt is nie om groter te gaan nie, maar om die ervaring vir besoekers deurlopend op so ŉ standaard aan te bied, dat hulle volgende jaar weer wil kom. Die grootte van die terrein en die infrastruktuur wat goed versprei is, sorg reeds vir ‘n rustiger ervaring wat gesinsvriendelik is en iets vir elkeen bied. Selfs die vliegveld het ‘n rekord van 376 vliegtuie en 63 helikopters met gemak hanteer,” aldus Dirk.
Die datums vir volgende jaar se NAMPO Oesdag is vasgestel op 12 – 15 Mei 2020.
NAMPO steeds goed bygewoon
Previous article Shiraz uitdaging kroon sy nuwe kampioene
Next article Agri SA se uitvoerende direkteur aan die hoof van WFO werkgroep
Agri SA se uitvoerende direkteur aan die hoof van WFO werkgroep